Tervetuloa Café Raamatun pariin. Vieraanani on laulaja Nina Åström
Olet laulaja ja muusikko ja sen lisäksi äiti ja vaimo.
Ennen kaikkea olet tietysti kristitty.
- Kyllä. Ennen kaikkea.
Puhutaan tänään siitä, mitä usko sinulle merkitsee.
Sinulle on tapahtunut jännittäviä asioita viime aikoina.
Olet kiertänyt konsertoimassa ja uusi levysi julkaistaan pian.
Kyllä, levy tavallaan kokoaa asiat yhteen.
Äskettäin kuollut Hilja Aaltonen oli profeetallinen evankelista.
Hän rukoili ihmisten puolesta ja sanoitti useita lauluja.
Julkaisimme sanoituksista levyn, jonka nimi on "Avoin Taivas".
Sävellyksistä vastaa Hannu Huhtala.
Se julkaistiin toista vuotta sitten, ja se on myynyt kultaa.
Se on aivan uskomatonta.
Nyt teemme sille jatkoa edelleen Hiljan sanoituksista.
Jatkamme samalla konseptilla ja levy valmistuu pian.
Levyn julkaisulla on ollut minulle hyvin syvällinen merkitys.
Se on ollut monella tavalla enemmänkin matka.
Hilja Aaltonen oli rakastettu yli kirkkokuntarajojen.
Hän oli hyvin tunnettu Suomessa.
Olet kokenut, että ihmiset kaipaavat kuulla näitä lauluja.
Levylle on ollut selkeä tarve.
Tekstit ovat keskeisessä asemassa, niitä ei tarvinnut modernistaa.
Ne toimivat sellaisinaan. Ne ovat kuin ruisleipää.
Sanat käsittelevät Jeesusta, ristiä ja veren voimaa.
Sitä, kuinka Hän on sovittanut meidät.
Sanat puhuvat myös rakkauden teoista ja palvelijuudesta.
Joskus unohdamme nämä keskeiset asiat.
Monet ovat kokeneet levyt raikkaan ilman tuulahduksena.
- Puhumme nyt tärkeästä hengellisestä asiasta.
Moni sanoo kuitenkin: "Meidän tulisi olla inhimillisempiä".
Sinä tunnustat uskosi avoimesti, mutta olet mukana monessa.
Kuinka pystyt yhdistämään inhimilliset ja hengelliset asiat?
Minulle ne eivät merkitse vastakohtia.
Tosi ihmisyys on uskossa olemista.
Jumala on luonut minut ihmiseksi. Naiseksi tässä tapauksessa.
Hän on luonut minut kuvakseen.
On vanha asia, että ruumis olisi alempiarvoisempi kuin henki.
Jumala on luonut koko paketin. Sielun, hengen ja ruumiin.
Kaikilla on erilaiset tehtävät. Ei siinä ole vastakkaisuutta.
Jeesus jos kuka tietää mitä on olla ihminen.
Jos minä olisin suunnitellut tämän mukin, -
silloin minä tietäisin parhaiten, kuinka sitä käytetään ja pestään.
Samalla tavoin on Jumala suunnitellut minut.
Hän tietää parhaiten, mikä on minulle parasta.
Se on olla lähellä Jeesusta.
Olet samoilla linjoilla kuin Stefan Gustavsson kirjassaan: -
" Tee kuten Jumala - tule ihmiseksi". - Juuri niin.
Inhimillisyydellä tarkoitetaan usein aitoutta tai rehellisyyttä.
Joskus ajattelen omia kokemuksiani.
Olemme molemmat olleet uskossa jo pidemmän aikaa.
Kuulumme ruotsinsuomalaiseen vähemmistöön.
Mietin, onko uskovalle haaste olla aito -
ja rehellinen.
Joskus kuulee todistuksia, joiden aitoutta jää ihmettelemään.
Sellainen voi tehdä itse sanomalle karhunpalveluksen.
Epäaitouden tosiaan huomaa heti.
En halua kuunnella asiaa, mikä ei tunnu totuudenmukaiselta.
Sanat voivat olla oikeita, mutta myös -
kehonkieli vaikuttaa viestin vastaanottamiseen.
Myös sisäinen elämä vaikuttaa viestiin.
Sen ja kehonkielen täytyy täsmätä.
Kuulija tuntee, että joku ei täsmää, mutta ei tiedä, mikä.
Luin äskettäin Peter Halldorfin tekstiä. Tämä kirjoittaa, että -
kristityn tulisi olla todistaja ja todistaa siitä, mitä näkee -
tai josta tällä on varmaa tietoa.
Voin puhua vain asioista, jotka olen itse kokenut tai oppinut.
Niistä minulla on varmuus kehossani.
Silloin sanoilla ei ole niin väliä. Jeesuksen elämä näkyy läpi.
Eri yhteyksissä voi silloin myös käyttää eri sanoja.
Ratkaisevaa on se todellisuus, jonka voi havaita sanojen takaa.
Se tuleekin havaita.
Se liittyy myös hengellisyyteen, joka nähdään erillisenä.
Yritämme olla niin hengellisiä kuin mahdollista.
Jos on epävarma siitä, olenko minä hyvä näin, -
tuntuu turvalliselta toimia kuten on nähnyt jonkun toimivan.
Voi vaikka jäljitellä jonkun saarnamiehen eleitä.
Se näyttää tosi teennäiseltä.
- Miten sitten voi elää aidosti ja luonnollisesti -
yliluonnollista elämää?
Kuinka koetaan ihmeitä ja Jumalan ihanuutta ja voimaa?
Minä ja moni muu ajattelee, että suurin ihme on uskoon tuleminen.
Se, että olen voinut avata sydämeni kaikessa huonoudessani,
ja sallinut Jeesuksen tulla sydämeeni ja aloittaa työnsä.
Se on suurin ihme, jota voin ajatella.
Monen mielestä olisi suuri ihme, jos nousisin ilmaan tällä tuolilla.
Kun leijuisin ilmassa, ihmiset sanoisivat "wau"!
Pääsisin heti otsikoihin.
Jumalan näkökulmasta se ei olisi kovin iso juttu.
Hän voisi siirtää koko studion saman tien Turkuun.
Hän on kaikkivoipa Jumala.
On kyse siitä, millaisena näemme Jumalan.
Hän voi tehdä mitä vain milloin vain.
Ainut mitä Hän on valinnut olla tekemättä, -
- on olla pakottamatta minua muuttumaan.
Tämä siksi, että Hän rakastaa minua.
Pyhä Henki sai minussa halun tulla uskoon. Se on ihme.
Olen itse karismaattinen, ja näen mielelläni suuria ihmeitä.
On ihanaa, että ihmiset paranevat.
Se ei kuitenkaan ole kaiken perusta.
- Usein ajatellaan, että ilman ihmeitä ei voi uskoa Jumalaan.
Mitä mieltä olet siitä?
Itse en tarvitse lisätodisteita Jumalasta.
Koko maailma on jo itsessään suuri ihme.
Mietin joskus, uskoisivatko ihmiset Jumalan olemassa oloon, -
jos joku heräisi kuolleista. En ole lainkaan varma siitä.
Se aiheuttaisi varmasti ihastelua, -
mutta ei ole sanottu, että se johtaisi kaikkien uskoon tuloon.
Ehkä joku tulisikin uskoon, sillä Pyhä Henki avaa silmät.
Silloin voi nähdä, että ihme on Jumalasta, ja tulla uskoon.
Pelkkä ihme ei riitä. Toisaalta Raamattu sanoo:
Jumala vahvisti aikoinaan apostolien puheen ihmeillä.
Ihmeitä voi siis tapahtua, ja niillä on paikkansa.
Mitä meillä on ilman Jumalan voimaa?
Uskon ja luottamuksen Jumalaan täytyy silti perustua muuhun.
Voi olla autiota ja pimeää, mutta Häneen voimme luottaa.
Sitä paitsi Hän on antanut meille sanansa.
Sieltä löytyy kaikki.
Hän vahvistaa sanansa ihmeillä, sitä emme saa unohtaa.
Jeesusta ei voi mikään korvata.
Luotamme Häneen, koska Hän on se, joka Hän on.
Hän on tehnyt kaiken minunkin eteeni ja asuu minussa.
Olet aiemmin korostanut Jumalan sanan tärkeyttä -
ja sen merkitystä uskon lähtökohtana.
- Uskohan lähtee kuulemisesta.
Ymmärsin pari vuotta sitten, -
että Jeesus on elämän leipä.
Hän ja Raamattu ovat Jumalan sana ja leipä.
Kyse on siis samasta asiasta, Jeesuksen kuvasta.
Hänen tulisi asua meissä, ja meidän täyttyä Hänestä.
Se on tärkein asia, jonka jälkeen seuraavat muut.
Joka päivä minun tulee syödä sitä leipää.
Jeesus tulee myös ehtoollisen leivässä ja viinissä sisimpäämme.
Muutaman päivän voi olla syömättä, mutta sitten alkaa jo heikottaa.
Se ei ole vielä vakavaa, mutta voimat alkavat kadota.
Jos ei syö säännöllisesti, silloinkin tulee huonovointiseksi.
Pitäisi kuunnella mitä Jumala sanoo. Hänen sanansa on elämä.
- Minulle se on kuin leipää, jonka haluan syödä.
Se tulee henkeeni ja sieluuni ruumiini kautta.
Se rakentaa minua.
Sana on valmiina minussa, kun tarvitsen sitä.
On ihme, että voimme "syödä" Sanaa, joka muuttaa meitä.
- Olet ollut pitkään uskossa.
Painotat palvelutyössäsi sovitusta, sekä Raamatun merkitystä.
Tiedät myös, millaista on kuulua vähemmistöön.
Muualla maailmassa suuret joukkokokoukset ovat yleisiä.
Täällä pohjolassa uskovien kokoukset ovat melko pieniä.
Länsimaissa ja Skandinaviassa vakaumukselliset kristityt -
ovat edelleen vähemmistönä.
Häiritseekö se sinua?
- Vastaus on ei.
Voi se toki joskus tuntua häiritsevältäkin.
Kyse on siitä, mitä haluan.
Haluanko elämän, vai haluanko ihmisten pitävän minusta.
Jos haluaa olla pidetty, se voi häiritä. Mutta minä haluan elämän.
Raamattu neuvoo tavoittelemaan parempaa elämää, -
- ja kaiken kaikkiaan ottamaan etäisyyttä entiseen.
Niin on mahdollista tavoitella parempaa.
Eläminen ja hengittäminen on eri asia kuin elämä isolla E:llä.
Vähemmistössä olo ei siis häiritse.
Uskon tunnustaminen vaatii paljon rohkeutta.
Monet empivät, kuinka sukulaiset tai työkaverit suhtautuvat asiaan.
Tai voi olla, että suvussa ei ole muita uskovia.
Uskoon tulleelta vaaditaan rohkeutta. Antaako Jumala sitä?
Minä uskon niin. Minä olen saanut rohkeutta siihen.
Ei ole kyse tunteesta.
Jumala vahvistaa ymmärrystä siitä, mikä on tärkeämpää.
Vähemmän tärkeät asiat jäävät silloin huomiotta.
Se näkyy rohkeutena, vaikkei itse ehkä niin ajattelekaan.
Sitä tekee vain mitä pitää tehdä.
Tässä ajassa painotetaan hyvin paljon suvaitsevaisuutta.
Tulee antaa toisille tilaa olla erilaisia.
Heille on sallittava vapautensa.
Samaan aikaan on paine olla poliittisesti korrekti ja sovinnainen.
Näiden asioiden välillä on erikoinen jännite.
Kyllä, se on erikoista. Välillä kaipaan suvaitsevuutta.
Monesti huomaa, ettei eletä niin kuin opetetaan.
Samanaikaisesti voimme olla sokeita tietyille asioille.
Aivan kuin ihminen olisi päättänyt ajatella, -
että tämä ei ole muki.
Jos pidät sitä hänen edessään, hän ei silti näe mukia.
Jos Pyhä Henki ei avaa silmiä, hän ei näe.
Raamattu puhuu siitä paljon.
Jumala antaa silmien aueta ensin Kristukselle.
Voisitko antaa neuvoja niille, jotka epäröivät näyttää uskoaan.
Niille, jotka tarvitsevat rohkeutta pitää uskoa esillä.
Olet tehnyt musiikillista yhteistyötä maallisissa kokoonpanoissa, -
- sekä kristillisissä piireissä. Tunnet sekä uskovia ja ei-uskovia.
Miten säilyttää inhimillisyys ja samalla tunnustaa aidosti uskoa?
Olisi hienoa jos asiaan olisi jokin patenttiratkaisu.
Kyseessä on pitkä tie: Kun olemme lähellä Herraa, -
Hän saa prioriteettimme muuttumaan.
Annamme luottamuksemme hänelle.
Annamme Hänelle luvan tehdä tahtonsa meissä -
Sanan ja rukouksen, yhteyden ja ehtoollisen kautta.
Se voi olla aluksi hankalaa, mutta silmät avautuvat.
Silloin näet, missä turvasi ja aarteesi ovat.
Tiedän, että jos otan askeleen, Jeesus kannattelee minua.
Tiedän pääseväni ovelle asti.
Olen tietoinen myös siitä, että voin kuolla koska vain.
En silti pelkää, koska tiedän, kuka kannattelee minua.
Täytyy nähdä Hänen silmillään.
Et siis itse ylläpidä uskoasi.
Lepäät jossakin suuremmassa.
Niin se on.
Puhuimme aiemmin levosta, mutta en yhdistänyt sitä tähän.
Entä mikä on suurta ja mikä pientä?
Kristittyinä luulemme ehkä, että pitäisi tehdä suuria asioita.
Mutta ihmiset kaipaavat pieniä asioita.
Päivittäisiä pieniä palveluksia, tukea, kuuntelijaa.
Siinä avautuu paikka puhua Jeesuksesta.
Neuvoisin kääntämään asiat näin:
"Mitä minä haluaisin sinun tekevän minulle"?
Kuinka haluaisin tulla kohdatuksi? Mitä minä tarvitsen?
Ja toisinpäin: Ehken tarvitsekaan asioita, joita luulen tarvitsevani.
Unelmoin tekeväni tämän ja tuon, mutta mitä oikeastaan haluan?
Jos en tunne Jeesusta Herrakseni, -
minun tulisi saada kuulla se.
Katsotaan toista silmiin, eikä vain evankelioida kuin liukuhihnalta.
Tahdon tuntea olevani rakastettu siinä tilanteessa.
Jeesus tiesi sen, meidänkin on se opittava.
Siksi ei ole vain yhtä tapaa evankelioida.
Täytyy avata tie ihmisen sydämeen ja kuunnella.
Rakkaus löytää tien toisen ihmisen sydämeen.
Kiitos, lopetamme tähän.
Toivotan sinulle lukuisia esiintymisiä ja uusia levyjä -
Hilja Aaltosen teksteistä. Upeaa, että ne kiinnostavat ihmisiä.
Jumala siunatkoon työtäsi.
Kiitos teille hyvät katsojat. Tavataan viikon kuluttua.
Muistakaamme olla rehellisiä. Ei tarvitse olla enemmän kuin on.
Jeesus on enemmän.
Suomennos: Meriel Tuliainen